Yohane Boste

Yohane Boste (Dufton, Westmorland, Uingereza, 1544 hivi – Dryburn, Durham, 24 Julai 1594) aliwahi kuwa mhubiri wa Kanisa la Anglikana kabla hajarudi katika Kanisa Katoliki mwaka 1576 akiwa mwalimu mkuu tayari. 

Baada ya kuhamia Ufaransa, aliingia seminari kwa kengo la kurudi kwao kufanya uchungaji usioruhusiwa na serikali, akapewa daraja ya upadri huko Reims (Machi 1581).

Mwezi uliofuata alirudi Uingereza na kufanya utume wake kwa siri hadi aliposalitiwa na kukamatwa mwaka 1593. Chini ya malkia Elizabeti I aliteswa kikatili mara 15 asiweze tena kutembea bila mkongojo. Mwaka uliofuata alinyongwa na kukatwa vipandevipande akiwa bado hai. Hata mbele ya hakimu hakuacha kuwatia moyo wafungwa wenzakehttps://www.santiebeati.it/dettaglio/93304.

Papa Paulo VI tarehe 25 Oktoba 1970 alimtangaza kuwa mtakatifu mfiadini pamoja na wenzake 39.

Sikukuu yake ni tarehe 24 JulaiMartyrologium Romanum.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
 Bishop Challoner, Memoirs of Missionary Priests and other Catholics of both sexes that have suffered death in England on religious accounts from the year 1577 to 1684 (Manchester 1803)

Viungo vya nje
 "John Boste"

Jamii:Waliozaliwa 1544
Jamii:Waliofariki 1594
Jamii:Mapadri
Jamii:Wafiadini Wakatoliki
Jamii:Watakatifu wa Uingereza